stanford-oval/wikipedia huggingface dataset:
เยติแอร์ไลน์ เที่ยวบินที่ 691
อุบัติเหตุ

เที่ยวบินที่ 691 ขึ้นบินจากท่าอากาศยานนานาชาติตริภูวันในเวลา 10.33น. ตามเวลาท้องถิ่น เครื่องบินได้ตกลงสู่แม่น้ำเซติขณะพยายามลงจอดที่ทางวิ่ง 12 ของท่าอากาศยานโปขรา ตามแผนเดิมนักบินจะลงจอดที่ทางวิ่ง 30 แต่นักบินได้เปลี่ยนมาลงที่ทางวิ่ง 12 แทน เบื้องต้นคาดว่าสาเหตุเกิดจากข้อผิดพลาดทางเทคนิคของเครื่องบิน
เครื่องบิน

เครื่องบินที่เกิดเหตุคือเอทีอาร์ 72-500 ทะเบียน 9N-ANC โดย ณ เวลาเกิดเหตุ เครื่องบินอายุ 15.5 ปี ถูกส่งมอบครั้งแรกให้กับคิงฟิชเชอร์แอร์ไลน์ในปี 2007 (ทะเบียน VT-KAJ) และส่งต่อให้กับนกแอร์ในปี 2013 (ทะเบียน HS-DRD "นกสายลม") ก่อนที่เยติแอร์ไลน์จะได้รับมอบเอทีอาร์ 72 ลำนี้ในปี 2019
ผู้โดยสารและลูกเรือบนเครื่อง

| สัญชาติ | ผู้โดยสาร | ลูกเรือ | รวม |
| --- | --- | --- | --- |
|  อาร์เจนตินา | 1 |  | 1 |
|  ออสเตรเลีย | 1 |  | 1 |
|  ฝรั่งเศส | 1 |  | 1 |
|  อินเดีย | 5 |  | 5 |
|  เนปาล | 53 | 4 | 57 |
|  รัสเซีย | 4 |  | 4 |
|  เกาหลีใต้ | 2 |  | 2 |
|  สหราชอาณาจักร | 1 |  | 1 |
| ทั้งหมด (8 สัญชาติ) | 68 | 4 | 72 |
เที่ยวบินที่ 691 มีผู้โดยสาร 68 คนและลูกเรือสี่คนบนเครื่อง – ชาวเนปาล 53 คน, ชาวอินเดีย 5 คน, ชาวรัสเซีย 4 คน, ชาวเกาหลีใต้ 2 คน, ชาวอาร์เจนตินา 1 คน, ชาวออสเตรเลีย 1 คน, ชาวฝรั่งเศส 1 คน, และชาวอังกฤษ 1 คน ในบรรดาผู้โดยสารมีทารกสองคน
เครื่องบินลำนี้อยู่ภายใต้การบังคับบัญชาของกัปตันอาวุโส Kamal KC โดยมี Anju Khatiwada เป็นนักบินผู้ช่วย Khatiwada ถูกกำหนดให้มีคุณสมบัติเป็นกัปตันเมื่อเสร็จสิ้นการบิน
การสืบสวน

อุบัติเหตุของเที่ยวบิน 691 จะถูกสอบสวนโดยทีมงานจากรัฐบาลประเทศเนปาล โดยคาดว่าสำนักสอบสวนความปลอดภัยการบินพลเรือน (BEA) ของฝรั่งเศสจะเข้าร่วมด้วย
Amit Singh นักบินมากประสบการณ์และผู้ก่อตั้งมูลนิธิ Safety Matters Foundation ของอินเดีย คาดการณ์ว่าการสตรีมสดบนสมาร์ทโฟน ซึ่งถ่ายช่วงเวลาก่อนและระหว่างการชนนั้น แสดงให้เห็นเครื่องบินที่กำลังเชิดหัวขึ้นสูงอย่างเห็นได้ชัด ก่อนเอียงซ้ายอย่างกระทันหัน ระบุว่าอาจเกิดอาการร่วงหล่น (Stall)
เมื่อวันที่ 16 มกราคม เครื่องบันทึกข้อมูลการบินและเครื่องบันทึกเสียงในห้องนักบินถูกพบและอยู่ในสภาพดี
9N-ANC อากาศยานที่เกิดเหตุในเดือนพฤศจิายน ค.ศ. 2022 ที่ท่าอากาศยานโปขรา
.uk

บทความนี้มีชื่อเป็นภาษาอื่น หรือใช้อักษรในภาษาอื่น เนื่องจากต้องการคงไว้ตามต้นฉบับ หรือไม่มีชื่อภาษาไทยที่เหมาะสม
.uk เป็นโดเมนอินเทอร์เน็ตระดับบนสุดตามรหัสประเทศ (ccTLD) สำหรับสหราชอาณาจักร เริ่มใช้ครั้งแรกเมื่อ พ.ศ. 2528
ดูเพิ่ม

Domain Name System
โดเมนระดับบนสุดตามรหัสประเทศ
พันธุ์ทิพย์พลาซ่า

บทความนี้เกี่ยวกับศูนย์การค้า สำหรับความหมายอื่น ดูที่ พันธุ์ทิพย์
| --- | --- |
Pantip Plaza
พันธุ์ทิพย์พลาซ่า สาขาแรกบนถนนเพชรบุรี ภาพถ่ายจากตึกใบหยก 2
th
ที่ตั้ง: ราชเทวี, กรุงเทพมหานคร, ประเทศไทย
พิกัด: 13°45′0″N 100°32′15″E﻿ / ﻿13.75000°N 100.53750°E﻿ / 13.75000; 100.53750
ที่อยู่: ถนนเพชรบุรีตัดใหม่
เปิดให้บริการ: 22 กันยายน พ.ศ. 2527 (พันธุ์ทิพย์ พลาซ่า ประตูนํ้า)
ปิดให้บริการ: พ.ศ. 2563 (พันธุ์ทิพย์ พลาซ่า ประตูนํ้า)
ชื่อเดิม: เอ็กซ์เซล
จำนวนผู้เช่า: 2
จำนวนชั้น: 5, รวมชั้นลอย
ขนส่งมวลชน:  ประตูน้ำ
เว็บไซต์: www.pantipplaza.com
ทางเข้าพันธุ์ทิพย์พลาซ่า ประตูน้ำ
พันธุ์ทิพย์พลาซ่า ประตูน้ำใน พ.ศ. 2556
พันธุ์ทิพย์พลาซ่า เชียงใหม่
พันธุ์ทิพย์พลาซ่า (อังกฤษ: Pantip Plaza) เป็นศูนย์การค้าเกี่ยวกับเทคโนโลยีสารสนเทศและการสื่อสารโทรคมนาคมแห่งแรกและขนาดใหญ่ที่สุดในประเทศไทย มีสาขาแรกสุด ตั้งอยู่บนถนนเพชรบุรี แขวงถนนเพชรบุรี เขตราชเทวี กรุงเทพมหานคร บริหารงานโดย บริษัท แอสเสท เวิร์ด รีเทล จำกัด ในเครือบริษัท แอสเสท เวิรด์ คอร์ป จำกัด (มหาชน)
ประวัติ

พันธุ์ทิพย์พลาซ่า เปิดดำเนินการเมื่อ 22 กันยายน พ.ศ. 2527 เดิมใช้ชื่อว่า "เอ็กซ์เซล" โดยนำลิฟท์แก้วมาติดตั้งเป็นแห่งที่สองของประเทศไทย และใช้ระบบการอ่านรหัสแท่ง (Bar Code) เพื่อตรวจสอบราคาจากตัวสินค้าเป็นอันดับต้น ๆ ของประเทศไทยอีกด้วย ซึ่งภายในมี โรงภาพยนตร์พันธุ์ทิพย์ และ พันธุ์ทิพย์ภัตตาคาร ซึ่งจำหน่ายอาหารจีน โดยชื่อ “พันธุ์ทิพย์” มาจากนามของหม่อมราชวงศ์พันธุ์ทิพย์ บริพัตร ชายาพระเจ้าวรวงศ์เธอ กรมหมื่นนครสวรรค์ศักดิพินิต (เจ้าของวังสวนผักกาด) ซึ่งเดิมนักลงทุนได้ติดต่อเช่าที่ดินจากท่าน จึงตั้งชื่อท่านเพื่อเป็นการให้เกียรติ
ในระยะต่อมา จำนวนลูกค้าที่เข้าใช้บริการเริ่มลดน้อยลงเรื่อย ๆ เนื่องจากมีห้างสรรพสินค้าเปิดตัวขึ้นหลายแห่งในละแวกนั้น เช่น เมโทรประตูน้ำ พาต้าอินทรา ซิตี้พลาซ่าประตูน้ำ แพลตินั่มประตูน้ำ เป็นผลให้ร้านค้าที่มีอยู่ทยอยปิดตัวลง จึงเปิดให้ทางห้างเอ็กเซลเช่าพื้นที่ภายในส่วนหนึ่ง พร้อมกันนั้นก็จัดร้านค้าเฉพาะกลุ่มเข้าเป็นสัดส่วน เช่น ศูนย์เช่าพระเครื่อง ร้านจำหน่ายสินค้ามือสอง เป็นต้น
หลังจากนั้น เป็นช่วงอสังหาริมทรัพย์เฟื่องฟู จึงกลายเป็นศูนย์รวมสำนักงานโครงการคอนโดมิเนียมต่าง ๆ โดยแบ่งอยู่กับศูนย์เช่าพระเครื่อง ส่วนภัตตาคารที่ปิดกิจการไป ก็ปรับปรุงเป็นห้างไอทีซิตี้ และตั้งแต่ปี พ.ศ. 2541 ก็ปรับปรุงเป็นศูนย์รวมร้านค้าคอมพิวเตอร์แห่งแรกประเทศไทย ในขณะเดียวกัน และพันธุ์ทิพย์เป็นที่รู้จักวงกว้างมากขึ้น ในปี 2544 วงโลโซ ร้องเพลง “พันธุ์ทิพย์” ในอัลบั้มปกแดง ซึ่งขณะนั้นพันธุ์ทิพย์เป็นที่รู้จักเรื่องแผ่นผี ของผิดลิขสิทธิ์
อย่างไรก็ตาม ใน พ.ศ. 2560 การค้าขายสินค้าไอทีเกิดความเสื่อมถอยลงอย่างรวดเร็ว มีห้างไอทีเกิดขึ้นใหม่ในทำเลที่ตรงกลุ่มเป้าหมายเป็นจำนวนมาก และผู้คนหันไปซื้อสินค้าแบรนด์เนมมากกว่า ทำให้จำนวนผู้ใช้บริการเริ่มลดลง เป็นผลให้บริษัท แอสเซท เวิร์ด คอร์ป ดำเนินการปรับปรุงครั้งใหญ่ เปลี่ยนรูปแบบศูนย์การค้าจากห้างไอทีมาเป็นศูนย์การใช้ชีวิตและศูนย์กีฬาอีสปอร์ตใจกลางเมือง แต่หลังการปรับปรุงใหญ่จำนวนผู้ใช้บริการกลับไม่เติบโตขึ้นตามที่คาดการณ์ไว้ ทำให้ใน พ.ศ. 2563 บริษัท แอสเซท เวิร์ด คอร์ป ตัดสินใจยุติการดำเนินการห้างพันธุ์ทิพย์พลาซ่า ประตูน้ำ ลงถาวร โดยจะเปลี่ยนรูปแบบของอาคารไปเป็นสาขาย่อยของโครงการ เออีซี เทรด เซ็นเตอร์ เพื่อสร้างจุดมุ่งหมายให้ที่นี่กลายเป็นศูนย์ค้าส่งระดับโลกแห่งแรกใจกลางเมือง ต่อมาในปี พ.ศ. 2567  แอสเสท เวิรด์ คอร์ป (AWC) ได้พัฒนาเป็น Phenix เพื่อเป็นแหล่งศูนย์อาหารของไทย มีกำหนดเปิดบริการ 26 มิถุนายน 2567
ผลกระทบของการปรับปรุงใหญ่ ในปี  2018

ห้างนี้ถูกปรับปรุงใหม่เป็นเวลา 18 เดือน เริ่มตั้งแต่ปี 2018 ในช่วงเวลาที่มีการปรับปรุงห้างร้านต่าง ๆ ได้มีการปิดตัวลงเนื่องจากมีลูกค้าสัญจรไปมาที่ลดลง แต่หลังจากการปรับปรุงร้านค้าต่าง ๆ ก็ยังไม่ได้กลับมาเปิดให้บริการอีก ทำให้พันธุ์ทิพย์พลาซ่าไม่ฟื้นตัว จนกระทั่งในปัจจุบันมีพื้นที่ว่างเกือบทั้งหมด
ในวัฒนธรรมสมัยนิยม

ห้างพันธุ์ทิพย์พลาซ่าปรากฏในเพลงฮิต "พันธุ์ทิพย์" ของวงโลโซ เนื้อเพลงท่อนฮุค "จะไม่ไปพันธุ์ทิพย์" สื่อถึงชายหนุ่มที่พาแฟนสาวไปช้อปปิ้งที่เดอะมอลล์ เซ็นทรัล และดิเอ็มโพเรียม แต่เขาปฏิเสธที่จะพาเธอไปพันธุ์ทิพย์พลาซ่าเพราะแฟนเก่าของเขาทำงานที่นั่น แคมเปญโฆษณาต่อต้านการละเมิดลิขสิทธิ์มีบทบาทสำคัญในการปกป้องสิทธิของผู้สร้างสรรค์ผลงานและส่งเสริมเศรษฐกิจที่สร้างสรรค์
สาขา

ประตูน้ำ ถนนเพชรบุรี เขตราชเทวี กรุงเทพมหานคร (ปรับปรุงเป็นศูนย์การค้า Phenix)
บางกะปิ ซอยลาดพร้าว 127 แขวงคลองจั่น เขตบางกะปิ กรุงเทพมหานคร
งามวงศ์วาน ตำบลบางเขน อำเภอเมือง จังหวัดนนทบุรี
เชียงใหม่ ตำบลช้างคลาน อำเภอเมือง จังหวัดเชียงใหม่
แหล่งข้อมูลอื่น

| ด ค กศูนย์การค้าและห้างสรรพสินค้าขนาดใหญ่ หรือมีสาขาทั่วประเทศไทย |
| --- | --- | --- |
| ศูนย์การค้า |  กลุ่มเซ็นทรัล  เซ็นทรัลพัฒนา เซ็นทรัล เอ็มบาสซี  สยามฟิวเจอร์ ดีเวลอปเมนท์ เมกาซิตี้ บางนา  กลุ่มเดอะมอลล์  สยามพิวรรธน์  เอ็มบีเคเซ็นเตอร์  ซีคอนสแควร์  ซีคอนบางแค  ฟิวเจอร์พาร์ค รังสิต  พาราไดซ์ พาร์ค  ฟอร์จูนทาวน์  เครือดุสิตธานี  กลุ่มเอราวัณ  กลุ่มไทยเจริญคอร์ปอเรชั่น พันธุ์ทิพย์พลาซ่า  เกทเวย์ เอกมัย  เกทเวย์ แอท บางซื่อ  เอเชียทีค เดอะริเวอร์ฟรอนต์  สามย่านมิตรทาวน์  วัน แบงค็อก  เดอะคริสตัล  กลุ่มสยามรีเทล ดีเวลล็อปเม้นท์ แฟชั่นไอส์แลนด์/เดอะพรอมานาด  เทอร์มินอล 21 อโศก  โคราช  พัทยา  พระราม 3  ไลฟ์เซ็นเตอร์  กลุ่มทวีกิจ  ไอคอนสยาม ไอซีเอส  ทรู ดิจิทัล พาร์ค ไลฟ์  เซียร์ รังสิต  บลูพอร์ต  เดอะ มาร์เก็ต แบงค็อก  เมก้า พลาซ่า  ยูเนี่ยน มอลล์  |  |
| ห้างสรรพสินค้า |  เซ็นทรัล โรบินสัน  เดอะมอลล์  สยามทาคาชิมาย่า  |  |
| โรงภาพยนตร์ |  เอสเอฟ ซีเนม่า  เมเจอร์ ซีนีเพล็กซ์  |  |
| ไฮเปอร์/ซูเปอร์มาร์เก็ต |  ซีพี แอ็กซ์ตร้า แม็คโคร  โลตัส  ซีพี เฟรช  บิ๊กซี  ท็อปส์ โก!  โก! โฮลเซลล์  แม็กซ์แวลู  กูร์เมต์ มาร์เก็ต  ฟู้ดแลนด์  วิลล่า มาร์เก็ท  ยูเอฟเอ็ม ฟูจิ ซูเปอร์  ดอง ดอง ดองกิ  อิเซตันมิตซูโคชิโฮลดิ้ง มิตซูโคชิ  |  |
| ในอดีต |  ไดมารู ไทยไดมารู  นิวเวิลด์  แพรงตอง  คาร์ฟูร์  โอชอง  สยามจัสโก้  เมอร์รีคิงส์  เยาฮัน  โซโก้  เซน  อิเซตันมิตซูโคชิโฮลดิ้ง อิเซตัน  โตคิว  เทสโก้  ฟู้ดไลอัน  กาดสวนแก้ว  พรอมเมนาดา  |  |
 รายชื่อห้างสรรพสินค้า  รายชื่อศูนย์การค้า
ประเทศเดนมาร์กในยูโรเปียนเกมส์ 2023

| ประเทศเดนมาร์ก ในยูโรเปียนเกมส์ 2023 |
| --- | --- |

รหัสประเทศ: DEN
เอ็นโอซี: คณะกรรมการโอลิมปิกแห่งชาติและสมาพันธ์กีฬาเดนมาร์ก
เว็บไซต์: www.dif.dk
ณ กรากุฟ ประเทศโปแลนด์ 21 มิถุนายน ค.ศ. 2023 (2023-06-21) – 2 กรกฎาคม ค.ศ. 2023 (2023-07-02)
นักกีฬา: 163 คน  ใน 16 ชนิดกีฬา
ผู้เชิญธงชาติ: โจนาธาน กรอธ (เทเบิลเทนนิส) และไลน์ กิลเดนเลิฟ คริสเตนเซ่น (แฮนด์บอลชายหาด)
เหรียญ อันดับ 14:  ทอง 7 เงิน 5 ทองแดง 5 รวม 17 
การเข้าร่วมแข่งขันยูโรเปียนเกมส์
2015 2019 2023
ประเทศเดนมาร์ก เข้าร่วมแข่งขันในกีฬายูโรเปียนเกมส์ 2023 กรากุฟ ประเทศโปแลนด์ ระหว่างวันที่ 21 มิถุนายน ค.ศ. 2023 ถึง 2 กรกฎาคม ค.ศ. 2023 มีนักกีฬาเข้าร่วม 163 คนจาก 16 ชนิดกีฬา
ผู้ได้รับเหรียญรางวัล

| เหรียญ | นักกีฬา | ชนิดกีฬา | รายการ | วันที่ |
| --- | --- | --- | --- | --- |
| 1 ! ทอง | แฮนด์บอลชายหาดหญิงทีมชาติเดนมาร์ก | แฮนด์บอลชายหาด | ทัวร์นาเมนต์หญิง | 000000002025-06-22-000022 มิ.ย. |
| 1 ! ทอง | เอ็มม่า ยอร์เกนเซ่น | แคนูสปรินต์ | หญิง K-1 200 เมตร | 000000002025-06-23-000023 มิ.ย. |
| 1 ! ทอง | เอ็มม่า ยอร์เกนเซ่น | แคนูสปรินต์ | หญิง K-1 500 เมตร | 000000002025-06-24-000024 มิ.ย. |
| 1 ! ทอง | เอดี้ ฮร์นิค | เทควันโด | ชาย 80 กก. | 000000002025-06-25-000025 มิ.ย. |
| 1 ! ทอง | คิม แอสทรัป แอนเดอร์ส สการ์รัป ราสมุสเซน | แบดมินตัน | ชายคู่ | 000000002025-07-01-00001 ก.ค. |
| 1 ! ทอง | วิคเตอร์ แอ็กเซลเซ่น | แบดมินตัน | ชายเดี่ยว | 000000002025-07-02-00002 ก.ค. |
| 1 ! ทอง | นิโคไล เทอร์เทอร์ยัน | การชกมวย | ชาย 71 กก. - นักมวยปล้ำ | 000000002025-07-02-00002 ก.ค. |
| 2 ! เงิน | เอ็มม่า ยอร์เกนเซน เฟรเดอริกเก มาธีเซน | แคนูสปรินต์ | หญิง K-2 500 เมตร | 000000002025-06-23-000023 มิ.ย. |
| 2 ! เงิน | แมกนัส ซิบเบอร์เซน เอ็มม่า ยอร์เกนเซน | แคนูสปรินต์ | ซี-2 แบบผสม 200 เมตร | 000000002025-06-24-000024 มิ.ย. |
| 2 ! เงิน | แมทธิอัส ฟูลเลอร์ตัน ทันยา เกลเลนเธียน | การยิงธนู | การแข่งขันแบบทีมผสม | 000000002025-06-25-000025 มิ.ย. |
| 2 ! เงิน | โจนาส วินเทอร์เบิร์ก โพลเซ่น | ฟันดาบ | ฟอยล์เดี่ยวชาย | 000000002025-06-26-000026 มิ.ย. |
| 2 ! เงิน | มีอา บลิชเฟลด์ | แบดมินตัน | หญิงเดี่ยว | 000000002025-07-02-00002 ก.ค. |
| 3 ! ทองแดง | แฮนด์บอลชายหาดชายทีมชาติเดนมาร์ก | แฮนด์บอลชายหาด | ทัวร์นาเมนต์ชาย | 000000002025-06-22-000022 มิ.ย. |
| 3 ! ทองแดง | แนนนา ลินด์ คริสเตนเซน | Teqball | หญิงเดี่ยว | 000000002025-06-29-000029 มิ.ย. |
| 3 ! ทองแดง | Mathias Christiansen Alexandra Bøje | แบดมินตัน | หญิงคู่ | 000000002025-07-01-00001 ก.ค. |
นาฬิกา

นาฬิกาติดผนัง
นาฬิกา เป็นเครื่องมือสำหรับใช้บอกเวลา โดยมากจะมีรอบเวลา 12 ชั่วโมง หรือ 24 ชั่วโมง สำหรับนาฬิกาทั่วไป มีเครื่องหมายบอกชั่วโมง นาที หรือวินาที เครื่องมือสำหรับจับเวลาระยะสั้นๆ เรียกว่านาฬิกาจับเวลา เดิมนั้นเป็นอุปกรณ์เชิงกล มีลานหมุนขับเคลื่อนกำลัง และมีเฟืองเป็นตัวทดความเร็วให้ได้รอบที่ต้องการ และใช้เข็มบอกเวลา โดยใช้หน้าปัดเขียนตัวเลขระบุเวลาเอาไว้ ลักษณนามของนาฬิกา เรียกว่า “เรือน” แต่ก็มีนาฬิกาแบบอื่นๆ ซึ่งใช้บอกอีก เช่น นาฬิกาทราย ใช้จับเวลา, นาฬิกากะลา เป็นกะลาเจาะรูใช้จับเวลา โดยการลอยในน้ำ จนกว่าจะจมก็ถือว่าหมดเวลา, นาฬิกาแดด เป็นการตั้งเครื่องมือเพื่อให้สังเกตการเคลื่อนที่ของดวงอาทิตย์ โดยดูจากเงาของเครื่องมือ บางครั้งเราก็มีการบอกเวลาโดยใช้เครื่องมืออื่น ซึ่งไม่ได้เรียกว่าเป็น นาฬิกา เช่น การตีกลองบอกเวลาเพล ของพระสงฆ์, การตีฆ้องบอกเวลาของแขกยาม หรือการยิงปืนบอกเวลา เป็นต้น
ดูเพิ่ม

โครโนมิเตอร์
นาฬิกาข้อมือ
นาฬิกาจับเวลา
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ นาฬิกา
เรือพระที่นั่งอนันตนาคราช

| --- | --- |
เรือพระที่นั่งอนันตนาคราช ในช่วงซ้อมพระราชพิธีกระบวนพยุหยาตราชลมารค วันที่ 9 ธันวาคม พ.ศ. 2562
ประวัติ
ประเทศไทย
ชื่อ: ไทย: เรือพระที่นั่งอนันตนาคราช อังกฤษ: Anantanakkharat
ตั้งชื่อตาม: อนันตนาคราช
สัญลักษณ์: 
ลักษณะเฉพาะ
ประเภท::  เรือพระที่นั่งกิ่ง
ขนาด (ระวางขับน้ำ)::  10 ตัน
ความยาว::  42.95 เมตร
ความกว้าง::  2.95 เมตร
กินน้ำลึก::  0.31 เมตร
ความลึก::  0.76 เมตร
ลูกเรือ::  61
หมายเหตุ::  ฝีพาย 54 คน นายท้าย 2 คน นายเรือ 2 คน คนถือธง 1 คน พลสัญญาณ 1 คน คนเห่เรือ 1 คน พนักงานขานยาว 1 คน
เรือพระที่นั่งอนันตนาคราช เป็นเรือพระที่นั่งบัลลังก์ในกระบวนพยุหยาตราชลมารค สร้างขึ้นตั้งแต่สมัยพระบาทสมเด็จพระนั่งเกล้าเจ้าอยู่หัว ลำปัจจุบันมีการสร้างใหม่ ในสมัยพระบาทสมเด็จพระมงกุฎเกล้าเจ้าอยู่หัว สำเร็จเมื่อวันที่ 15 เมษายน พ.ศ. 2457 ลำเรือภายนอกทาสีเขียว ท้องเรือภายในทาสีแดง ยาว 42.95 เมตร กว้าง 2.95 เมตร ลึก 0.76 เมตร กินน้ำลึก 0.31 เมตร ฝีพาย 54 คน นายท้าย 2 คน นายเรือ 2 คน คนถือธงท้าย 1 คน พลสัญญาณ 1 คน คนเห่เรือ 1 คน
โขนเรือจำหลักเป็นรูปพญานาค 7 เศียร โดยปกติจะใช้เป็นเรือพระที่นั่งรอง หรือเรือเชิญผ้าพระกฐิน หรือประดิษฐานบุษบกสำหรับพระพุทธรูปสำคัญ นับเป็นเรือพระที่นั่งที่มีความงดงามอีกลำหนึ่ง อนึ่ง เคยมีการพิมพ์รูปเรือพระที่นั่งอนันตนาคราชด้านหลังธนบัตร 20 บาท โดยจัดพิมพ์และใช้ตั้งแต่ พ.ศ. 2514 ปัจจุบันเลิกพิมพ์แล้ว
เรือพระที่นั่งอนันตนาคราชในกาพย์เห่เรือ

กาพย์เห่เรือ พระนิพนธ์ในสมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์ เมื่องานพระบรมราชาภิเษกสมโภช พ.ศ. 2454 มีดังนี้
กาพย์เห่เรือ นายฉันท์ ขำวิไล ประพันธ์ขึ้น ในวาระฉลอง 25 พุทธศตวรรษ มีดังนี้
กาพย์เห่เรือ นายหรีด เรืองฤทธิ์ ประพันธ์ขึ้น ในวาระฉลอง 25 พุทธศตวรรษ มีดังนี้
กาพย์เห่เรือประพันธ์โดย นาวาเอก ทองย้อย แสงสินชัย เนื่องในโอกาสพระราชพิธีมหามงคลเฉลิมพระชนมพรรษา 7 รอบ 5 ธันวาคม 2554
ระเบียงภาพ

เรือพระที่นั่งอนันตนาคราช ทอดบัลลังก์บุษบก ภาพถ่ายเมื่อปี พ.ศ. 2550
เรือพระที่นั่งอนันตนาคราช ภาพถ่ายเมื่อปี พ.ศ. 2530
เรือพระที่นั่งอนันตนาคราช ภาพถ่ายเมื่อปี พ.ศ. 2408
เรือพระที่นั่งอนันตนาคราช ภาพถ่ายเมื่อปี พ.ศ. 2409 โดยจอห์น ทอมสัน
เรือพระที่นั่งอนันตนาคราช ภาพถ่ายเมื่อปี พ.ศ. 2409 โดยจอห์น ทอมสัน
ภาพเขียนจากศิลปินชาวอังกฤษ ในปี พ.ศ. 2415
หม่อมราชวงศ์พันธุ์ทิพย์ บริพัตร

| หม่อมราชวงศ์ พันธุ์ทิพย์ บริพัตร ม> ว.ม., ท.จ.ว. |
| --- | --- |

เกิด: หม่อมราชวงศ์พันธุ์ทิพย์ เทวกุล 8 มีนาคม พ.ศ. 2452
เสียชีวิต: 29 พฤษภาคม พ.ศ. 2530 (78 ปี)
คู่สมรส: พระเจ้าวรวงศ์เธอ กรมหมื่นนครสวรรค์ศักดิพินิต
บุตร: หม่อมเจ้ามารศีสุขุมพันธุ์ บริพัตร
บิดามารดา: พระวรวงศ์เธอ กรมหมื่นเทววงศวโรทัย หม่อมเพี้ยน เทวกุล ณ อยุธยา
ลายมือชื่อ

รูปหล่อครึ่งตัวของหม่อราชวงศ์พันธุ์ทิพย์ บริพัตร ด้านหน้าตึกจุมกฏ-พันธุ์ทิพย์ ในโรงพยาบาลนครนายก
หม่อมราชวงศ์พันธุ์ทิพย์ บริพัตร (ราชสกุลเดิม เทวกุล; 8 มีนาคม พ.ศ. 2452 − 29 พฤษภาคม พ.ศ. 2530) เป็นหม่อมในพระเจ้าวรวงศ์เธอ กรมหมื่นนครสวรรค์ศักดิพินิต และเป็นนางสนองพระโอษฐ์ในสมเด็จพระนางเจ้ารำไพพรรณี พระบรมราชินี
ประวัติ

หม่อมราชวงศ์พันธุ์ทิพย์ บริพัตร (ราชสกุลเดิม เทวกุล) เป็นธิดาคนใหญ่ในพระวรวงศ์เธอ กรมหมื่นเทววงศวโรทัย กับหม่อมเพี้ยน เทวกุล ณ อยุธยา (สกุลเดิม บุนนาค) และเป็นพี่สาวของหม่อมราชวงศ์เทพฤทธิ์ เทวกุล อดีตสมาชิกสภานิติบัญญัติแห่งชาติ สำเร็จการศึกษาจากโรงเรียนราชินี และโรงเรียนอัสสัมชัญคอนแวนต์
หม่อมราชวงศ์พันธุ์ทิพย์ สมรสกับพระเจ้าวรวงศ์เธอ กรมหมื่นนครสวรรค์ศักดิพินิต เมื่อวันที่ 3 พฤศจิกายน พ.ศ. 2473 ณ พระที่นั่งอัมพรสถาน พระราชวังดุสิต โดยพระองค์ผู้ก่อตั้งมูลนิธิมูลนิธิจุมภฏ-พันธุ์ทิพย์  เจ้าของวังสวนผักกาด และวังตะไคร้ มีธิดาองค์เดียวคือหม่อมเจ้ามารศีสุขุมพันธุ์ บริพัตร
หม่อมราชวงศ์พันธุ์ทิพย์ บริพัตร ได้รับเครื่องราชอิสริยาภรณ์ ทุติยจุลจอมเกล้าวิเศษ ในปี พ.ศ. 2493 และเครื่องราชอิสริยาภรณ์มหาวชิรมงกุฎ ในปี พ.ศ. 2514
หม่อมราชวงศ์พันธุ์ทิพย์ บริพัตร ถึงแก่อนิจกรรมด้วยโรคชราเมื่อวันที่ 29 พฤษภาคม พ.ศ. 2530 สิริรวมอายุได้ 78 ปี
รางวัลที่ได้รับ

ปริญญาสถาปัตยกรรมศาสตรดุษฎีบัณฑิตกิตติมศักดิ์ จากสถาบันเทคโนโลยีพระจอมเกล้า ในปี พ.ศ. 2524
ปริญญาดุษฎีบัณฑิตกิตติมศักดิ์ สาขาการออกแบบตกแต่งภายใน จากมหาวิทยาลัยศิลปากร ในปี พ.ศ. 2526
อนุสรณ์สถาน

จุมภฏ-พันธุ์ทิพย์ อุทยานหรืออุทยานวังตะไคร้ จังหวัดนครนายก
เครื่องราชอิสริยาภรณ์ > เครื่องราชอิสริยาภรณ์ไทย

พ.ศ. 2514 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2493 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายใน)
พ.ศ. 2473 –  เหรียญรัตนาภรณ์ รัชกาลที่ 7 ชั้นที่ 3 (ป.ป.ร.3)
พ.ศ. 2469 –  เหรียญรัตนาภรณ์ รัชกาลที่ 7 ชั้นที่ 5 (ป.ป.ร.5)
เครื่องราชอิสริยาภรณ์ > เครื่องราชอิสริยาภรณ์ต่างประเทศ

ญี่ปุ่น :
พ.ศ. 2495 -  เครื่องราชอิสริยาภรณ์กิตติคุณ
ชื่อที่ตั้งตามนาม

ตึกพันธุ์ทิพย์ โรงพยาบาลจุฬาลงกรณ์
ตึกจุมภฏ-พันธุ์ทิพย์ โรงพยาบาลนครนายก
ชมพูพันธุ์ทิพย์ เนื่องจากหม่อมราชวงศ์พันธุ์ทิพย์เป็นผู้นำพันธุ์ตาเบบูย่า (Tabebuia)  พันธุ์ดอกสีชมพู (Tabebuia rosea (Bertol.) DC.) จากอเมริกาใต้เข้ามาปลูกในประเทศไทยเมื่อ พ.ศ. 2500
พันธุ์ทิพย์พลาซ่า
ประเทศไทยในโอลิมปิกฤดูหนาว 2022

| ประเทศไทย ในโอลิมปิกฤดูหนาว 2022 |
| --- | --- |
ธงชาติไทย
รหัสประเทศ: THA
เอ็นโอซี: คณะกรรมการโอลิมปิกแห่งประเทศไทย
เว็บไซต์: www.olympicthai.org
ณ ปักกิ่ง ประเทศจีน 4–20 กุมภาพันธ์ 2022
นักกีฬา: 4 คน (ชาย 2 คน / หญิง 2 คน) ใน 2 ชนิดกีฬา
ผู้เชิญธงชาติ (พิธีเปิด): คาเรน จันเหลือง นิโกลา ซานอน
ผู้เชิญธงชาติ (พิธีปิด): อาสาสมัคร
เหรียญ:  ทอง 0 เงิน 0 ทองแดง 0 รวม 0 
การเข้าร่วมแข่งขันโอลิมปิกฤดูหนาว (ภาพรวม)
2002 2006 2010 2014 2018 2022
ประเทศไทย เข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งประเทศไทยเป็นตัวแทนประเทศไทยในการส่งนักกีฬาเข้าร่วมแข่งขันทั้งหมดจำนวน 4 คน ใน 2 ชนิดกีฬา ได้แก่ นิโกลา ซานอน, มิดา ใจมั่น, มรรค จันเหลือง และคาเรน จันเหลือง โดยนิโกลา, มรรค และคาเรน เคยเข้าร่วมการแข่งขันโอลิมปิกฤดูหนาว 2018
นักกีฬาที่เข้าร่วม

| กีฬา | ชาย | หญิง | รวม |
| --- | --- | --- | --- |
|  สกีลงเขา | 1 | 1 | 2 |
|  สกีข้ามทุ่ง | 1 | 1 | 2 |
| รวม | 2 | 2 | 4 |
สกีลงเขา

บทความหลัก: กีฬาสกีลงเขาในโอลิมปิกฤดูหนาว 2022 และ กีฬาสกีลงเขาในโอลิมปิกฤดูหนาว 2022 – รอบคัดเลือก
ผลการแข่งขันดังนี้ :
| นักกีฬา | รายการ | รอบที่ 1> เวลา | รอบที่ 1> อันดับ | รอบที่ 2> เวลา | รอบที่ 2> อันดับ | รวม> เวลา | รวม> อันดับ |
| --- | --- | --- | --- | --- | --- | --- | --- |
| มิดา ใจมั่น | ไจแอนท์ สลาลม บุคคลหญิง | DNF | DNF | ไม่ผ่านเข้ารอบ | ไม่ผ่านเข้ารอบ | ไม่ผ่านเข้ารอบ | ไม่ผ่านเข้ารอบ |
| มิดา ใจมั่น | สลาลม บุคคลหญิง | DNF | DNF | ไม่ผ่านเข้ารอบ | ไม่ผ่านเข้ารอบ | ไม่ผ่านเข้ารอบ | ไม่ผ่านเข้ารอบ |
สกีข้ามทุ่ง

บทความหลัก: กีฬาสกีข้ามทุ่งในโอลิมปิกฤดูหนาว 2022 และ กีฬาสกีข้ามทุ่งในโอลิมปิกฤดูหนาว 2022 – รอบคัดเลือก
ผลการแข่งขันดังนี้ :
| นักกีฬา | รายการ | Classical> เวลา | Classical> อันดับ | Freestyle> เวลา | Freestyle> อันดับ | Final> เวลา | Final> Deficit | Final> อันดับ |
| --- | --- | --- | --- | --- | --- | --- | --- | --- |
| มรรค จันเหลือง | สกีแอธลอน 30 กม. บุคคลชาย | 47:00.0 | 62 | LAP | LAP | LAP | LAP | 60 |
| นักกีฬา | รายการ | รอบคัดเลือก> เวลา | รอบคัดเลือก> อันดับ | รอบก่อนรองชนะเลิศ> เวลา | รอบก่อนรองชนะเลิศ> อันดับ | รอบรองชนะเลิศ> เวลา | รอบรองชนะเลิศ> อันดับ | รอบชิงชนะเลิศ> เวลา | รอบชิงชนะเลิศ> อันดับ |
| --- | --- | --- | --- | --- | --- | --- | --- | --- | --- |
| คาเรน จันเหลือง | บุคคลหญิง | 3:36.00 | 61 | ไม่ผ่านเข้ารอบ | ไม่ผ่านเข้ารอบ | ไม่ผ่านเข้ารอบ | ไม่ผ่านเข้ารอบ | ไม่ผ่านเข้ารอบ | ไม่ผ่านเข้ารอบ |
ดูเพิ่ม

ประเทศไทยในโอลิมปิก
รายชื่อผู้เชิญธงชาติไทยในโอลิมปิก
รายชื่อนักกีฬาไทยที่ได้รับเหรียญรางวัลโอลิมปิก
แหล่งข้อมูลอื่น

เว็บไซต์ทางการ
| ด ค กประเทศที่เข้าร่วมแข่งขันโอลิมปิกฤดูหนาว 2022 ที่ ปักกิ่ง สาธารณรัฐประชาชนจีน |
| --- | --- |
แอฟริกา:   เอริเทรีย   กานา   มาดากัสการ์   โมร็อกโก   ไนจีเรีย 
อเมริกา:   อาร์เจนตินา   โบลิเวีย   บราซิล   แคนาดา   ชิลี   โคลอมเบีย   เอกวาดอร์   เฮติ   จาเมกา   เม็กซิโก   เปรู   ปวยร์โตรีโก   ตรินิแดดและโตเบโก   สหรัฐ   หมู่เกาะเวอร์จิน 
เอเชีย:   จีน   ติมอร์-เลสเต   ฮ่องกง   อินเดีย   อิหร่าน   ญี่ปุ่น   คาซัคสถาน   คีร์กีซสถาน   เลบานอน   มาเลเซีย   มองโกเลีย   ปากีสถาน   ฟิลิปปินส์   ซาอุดีอาระเบีย   เกาหลีใต้   จีนไทเป   ไทย   อุซเบกิสถาน 
ยุโรป:   แอลเบเนีย   อันดอร์รา   อาร์มีเนีย   ออสเตรีย   อาเซอร์ไบจาน   เบลารุส   เบลเยียม   บอสเนียและเฮอร์เซโกวีนา   บัลแกเรีย   โครเอเชีย   ไซปรัส   เช็กเกีย   เดนมาร์ก   เอสโตเนีย   ฟินแลนด์   ฝรั่งเศส   จอร์เจีย   เยอรมนี   สหราชอาณาจักร   กรีซ   ฮังการี   ไอซ์แลนด์   ไอร์แลนด์   อิสราเอล   อิตาลี   คอซอวอ   ลัตเวีย   ลีชเทินชไตน์   ลิทัวเนีย   ลักเซมเบิร์ก   มอลตา   มอลโดวา   โมนาโก   มอนเตเนโกร   เนเธอร์แลนด์   มาซิโดเนียเหนือ   นอร์เวย์   โปแลนด์   โปรตุเกส   โรมาเนีย   ซานมารีโน   เซอร์เบีย   สโลวาเกีย   สโลวีเนีย   สเปน   สวีเดน   สวิตเซอร์แลนด์   ตุรกี   ยูเครน 
โอเชียเนีย:   อเมริกันซามัว   ออสเตรเลีย   นิวซีแลนด์ 
อื่นๆ:   อาร์โอซี
วรรณกรรม

หนังสือเก่าในห้องสมุด
วรรณกรรม (อังกฤษ: literature) หมายถึง งานเขียนที่แต่งขึ้นหรืองานศิลปะ ที่เป็นผลงานอันเกิดจากการคิด และจินตนาการ แล้วเรียบเรียง นำมาบอกเล่า บันทึก ขับร้อง หรือสื่อออกมาด้วยกลวิธีต่างๆ โดยทั่วไปแล้ว จะแบ่งวรรณกรรมเป็น 2 ประเภท คือ วรรณกรรมลายลักษณ์ คือวรรณกรรมที่บันทึกเป็นตัวหนังสือ และวรรณกรรมมุขปาฐะ อันได้แก่วรรณกรรมที่เล่าด้วยปาก ไม่ได้จดบันทึก อาทิ ตำนานพื้นบ้าน
ด้วยเหตุนี้ วรรณกรรมจึงมีความหมายครอบคลุมกว้าง ถึงประวัติ นิทาน ตำนาน เรื่องเล่า ขำขัน เรื่องสั้น นวนิยาย บทเพลง คำคม เป็นต้น
วรรณกรรมเป็นผลงานศิลปะที่แสดงออกด้วยการใช้ภาษา เพื่อการสื่อสารเรื่องราวให้เข้าใจระหว่างมนุษย์   ภาษาเป็นสิ่งที่มนุษย์คิดค้น และสร้างสรรค์ขึ้นเพื่อใช้สื่อความหมาย เรื่องราวต่าง ๆ ภาษาที่มนุษย์ใช้ในการสื่อสารได้แก่
ภาษาพูด  โดยการใช้เสียง
ภาษาเขียน โดยการใช้ตัวอักษร  ตัวเลข  สัญลักษณ์ และภาพ
ภาษาท่าทาง โดยการใช้กิริยาท่าทาง หรือประกอบวัสดุอย่างอื่น
ความงามหรือศิลปะในการใช้ภาษาขึ้นอยู่กับ การใช้ภาษาให้ถูกต้อง ชัดเจน และ เหมาะสมกับเวลา โอกาส และบุคคล นอกจากนี้ ภาษาแต่ละภาษายังสามารถปรุงแต่ง ให้เกิดความเหมาะสม ไพเราะ หรือสวยงามได้ นอกจากนี้ ยังมีการบัญญัติคำราชาศัพท์ คำสุภาพ ขึ้นมาใช้ได้อย่างเหมาะสม แสดงให้เห็นวัฒนธรรมที่เป็นเลิศทางการใช้ภาษาที่ควรดำรงและยึดถือต่อไป ผู้สร้างสรรค์งานวรรณกรรม เรียกว่า นักเขียน นักประพันธ์ หรือ กวี (Writer or Poet)
วรรณกรรมไทย แบ่งออกได้ 2 ชนิด คือ
ร้อยแก้ว  เป็นข้อความเรียงที่แสดงเนื้อหา เรื่องราวต่าง ๆ
ร้อยกรอง  เป็นข้อความที่มีการใช้คำที่สัมผัส คล้องจอง ทำให้สัมผัสได้ถึงความงามของภาษาไทย ร้อยกรองมีหลายแบบ คือ โคลง ฉันท์ กาพย์ กลอน และร่าย
วรรณกรรม

มีความหมายตามนัยยะ หมายถึง กรรม ที่เกิดขึ้นต่างคน ต่างวรรณะ หมายความว่า วรรณะหรือชนชั้นต่างกันก็จะใช้คำต่างกัน คำคำนี้ มีปรากฏขึ้นครั้งแรกในพระราชบัญญัติคุ้มครองวรรณกรรมและศิลปกรรม พ.ศ. 2475 คำว่า วรรณกรรม อาจเทียบเคียงได้กับคำภาษาอังกฤษว่า  Literary work หรือ general literature ความหมายแปลตามรูปศัพท์ว่า  ทำให้เป็นหนังสือ ซึ่งดูตามความหมายนี้แล้วจะเห็นว่ากว้างขวางมาก  
นั่นก็คือการเขียนหนังสือจะเป็นข้อความสั้น ๆ หรือเรื่องราวสมบูรณ์ก็ได้ เช่น ข้อความที่เขียนตามใบปลิว ป้ายโฆษณาต่าง ๆ ตลอดไปจนถึงบทความ หรือ หนังสือที่พิมพ์เป็นเล่มทุกชนิด เช่น ตำรับตำราต่าง ๆ นวนิยาย กาพย์ กลอนต่าง ๆ ก็ถือเป็นวรรณกรรมทั้งสิ้น จากลักษณะกว้าง ๆ ของวรรณกรรม  สามารถทำให้ทราบถึงคุณค่ามากน้อยของวรรณกรรมได้โดยขึ้นอยู่กับ วรรณศิลป์  คือ ศิลปะในการแต่งหนังสือนั้นเป็นสำคัญ  ถ้าวรรณกรรมเรื่องใดมีคุณค่าทางวรรณศิลป์สูง  เป็นที่ยอมรับกันโดยทั่วไปว่าเป็นหนังสือดี  วรรณกรรมก็อาจได้รับยกย่องว่าเป็น วรรณคดี  อย่างไรก็ตามการที่จะกำหนดว่า  วรรณกรรมเรื่องใดควรเป็นวรรณคดีหรือไม่นั้น ต้องคำนึงถึงระยะเวลาที่แต่งหนังสือนั้นยาวนานพอควรด้วย เพื่อพิสูจน์ว่าคุณค่าของวรรณกรรมนั้นเป็นอมตะ เป็นที่ยอมรับกันทุกยุคทุกสมัยหรือไม่ เพราะอาจมีวรรณกรรมบางเรื่องที่ดีเหมาะสมกับระยะเวลาเพียงบางช่วงเท่านั้น ดังนั้นอาจสรุปได้ว่า วรรณคดีนั้นก็คือวรรณกรรมชนิดหนึ่งนั่นเอง กล่าวคือ เป็นวรรณกรรมที่กลั่นกรองและตกแต่งให้ประณีต มีความเหมาะสมในด้านต่าง ๆ อันเป็นคุณค่าของการประพันธ์ หรือจะกล่าวอีกนัยหนึ่ง วรรณคดีนั้นเป็นวรรณกรรม วรรณกรรมไม่จำเป็นต้องเป็นวรรณคดีเสมอไป
ประเภทของวรรณกรรม

บทความหลัก: ประเภทของวรรณกรรม
วรรณกรรมนี้แบ่งออกเป็น 2 ประเภท
สารคดี หมายถึง หนังสือที่แต่งขึ้นเพื่อมุ่งให้ความรู้ ความคิด ประสบการณ์แก่ผู้อ่าน ซึ่งอาจใช้รูปแบบร้อยแก้วหรือร้อยกรองก็ได้
บันเทิงคดี คือ วรรณกรรมที่แต่งขึ้นเพื่อมุ่งให้ความเพลิดเพลิน สนุกสนาน บันเทิงแก่ผู้อ่าน จึงมักเป็นเรื่องที่มีเหตุการณ์และตัวละคร
แหล่งข้อมูลอื่น

สถานีย่อยโลกวรรณศิลป์
เว็บไซต์ แฟนวรรณกรรม เก็บถาวร 2006-05-13 ที่ เวย์แบ็กแมชชีน
วัฏจักรไนโตรเจน

วัฏจักรไนโตรเจน
วัฏจักรไนโตรเจน (อังกฤษ: Nitrogen Cycle) คือวัฏจักรทางชีวธรณีเคมีซึ่งอธิบายถึงการแปลงสภาพของไนโตรเจนและสารประกอบที่มีไนโตรเจนเป็นส่วนประกอบในธรรมชาติ
หลักการแปลงสภาพพื้นฐาน.

แหล่งกำเนิดหลักของไนโตรเจนนั้นมาจากอากาศ ซึ่งอยู่ในรูปของ N2 ในอากาศอยู่ประมาณ 78% ก๊าซไนโตรเจนนี้คือส่วนสำคัญในกระบวนการทางชีววิทยาหลายกระบวนการ เช่นการที่ไนโตรเจนเป็นส่วนประกอบในกรดอะมิโน (ที่จริงแล้วคำว่า "อะมิโน" มาจากก๊าซซึ่งมีไนโตรเจนประกอบเป็นองค์ประกอบส่วนใหญ่) , เป็นองค์ประกอบในโปรตีน และเป็นสารหลักๆ ในสารทั้ง 4 ที่อยู่ในกรดนิวคลีอิกต่าง ๆ เช่น DNA วัฏจักรไนโตรเจนเป็นส่วนที่จำเป็นในการแปลงสภาพจากไนโตรเจนในรูปของก๊าซไปสู่รูปแบบสารที่สิ่งมีชีวิตสามารถนำไปใช้ได้
สิ่งมีชีวิตทุกชนิดต้องการไนโตรเจนในรูปแบบต่าง ๆ กัน แต่มีสิ่งมีชีวิตไม่กี่ชนิดเท่านั้นที่ตรึงก๊าซไนโตรเจนจากบรรยากาศมาใช้ได้